b'\n_START_ARTICLE_\nJabol\xc4\x8dni kis\n_START_PARAGRAPH_\nJabol\xc4\x8dni kis je teko\xc4\x8dina, ki nastane iz jabol\xc4\x8dnika. Je bogat z mnogimi hranilnimi snovmi iz jabolk, vsebuje pa tudi spojine, ki jih v sve\xc5\xbeih plodovih ne najdemo, nastajajo namre\xc4\x8d le v procesu nastanka kisa. Jabol\xc4\x8dni kis vsebuje veliko kalija, ki preventivno prepre\xc4\x8duje in bla\xc5\xbei bolezni, ki so posledica sodobnega na\xc4\x8dina \xc5\xbeivljenja. Ima dolgo tradicijo v kulinariki, zeli\xc5\xa1\xc4\x8darstvu in zdravilstvu.\n_START_SECTION_\nUporaba v kulinariki\n_START_PARAGRAPH_\nJabol\xc4\x8di kis se uporablja za razne omake, solate in konzerviranje \xc5\xbeivil.\n_START_SECTION_\nKomercialno pridobljen jabol\xc4\x8dni kis\n_START_PARAGRAPH_\nKomercialno pridobljen jabol\xc4\x8dni kis je filtriran, pasteriziran in destiliran, zato, da se mu podalj\xc5\xa1a \xc5\xbeivljenjska doba in je bolj privla\xc4\x8den na pogled za kupce. Ti postopki uni\xc4\x8dijo skoraj vse zdravilne u\xc4\x8dinke jabol\xc4\x8dnega kisa._NEWLINE_Zato se na tr\xc5\xbei\xc5\xa1\xc4\x8du pojavlja naraven nefiltriran, nepasteriziran in nedestiliran jabol\xc4\x8dni kis v obliki kapsul, katere lahko zau\xc5\xbeijemo kot tablete.\n_START_SECTION_\nU\xc5\xbeivanje jabol\xc4\x8dnega kisa\n_START_PARAGRAPH_\nJabol\xc4\x8dni kis je priporo\xc4\x8dljivo uporabljati v vsakdanji prehrani. Dnevno je priporo\xc4\x8dena ena do dve jedilni \xc5\xbelici.\n_START_SECTION_\nProces nastanka\n_START_PARAGRAPH_\nNastane pri vrenju jabol\xc4\x8dnika. V prvi fazi skozi alkoholno vrenje sladkor povre v alkohol in nastane t. i. cider (jabol\xc4\x8dno vino). V nadaljevanju se alkohol na zraku ve\xc5\xbee s kisikom, nato pa se spremeni v vodo in ocetno kislino. Alkoholno vrenje povzro\xc4\x8dajo glivice kvasovke, ocetno vrenje pa bakterije.'